钦定古今图书集成/明伦汇编/闺媛典/第256卷 > 朱敬竹妻余氏〈子光祖妻余氏孙之鼐妻程氏女余朝圣妻女孙余泰宥妻附〉
## 钦定古今图书集成/明伦汇编/闺媛典/第256卷 > 朱敬竹妻余氏〈子光祖妻余氏孙之鼐妻程氏女余朝圣妻女孙余泰宥妻附〉

按《上海县志》：“余氏，朱敬竹妻。年二十七，夫死，二子一
女俱幼。暨遭外侮，挈孤愬冤得雪。年七十六，长子光
祖以母丧哀毁殁。妻亦余氏守子。之鼐早世，鼐妻程
氏生子士焕，方二龄，誓以身殉，姑泣谕乃止。苦节教
子，士焕成名。光祖女弟适余朝圣，光祖女适余泰宥，
皆年未三十。夫死，归母家守节。计共五寡，三代同居，
未曾析产。”